ભારે હિમવર્ષાને કારણે સમગ્ર ઉત્તર ભારતમાં ઠંડીનું કાતિલ મોજું ફરી વળ્યું છે. તાપમાનમાં એકાએક ઘટાડો થયો છે. હવામાન વિભાગના જણાવ્યા પ્રમાણે, શ્રીનગરમાં લઘુત્તમ તાપમાન ૧.૮ ડિગ્રી સેલ્શિયસ જ્યારે પહલગામ અને ગુલમર્ગમાં અનુક્રમે ૦.૪ અને ૦.૩ ડિગ્રી નોંધાયું છે. લેહ ટાઉન ૦.૪ જ્યારે કારગિલમાં પારો ૪.૮ પર ઉતરી ગયો છે. જમ્મુમાં ૧૬.૨, કટરામાં ૧૪.૨, બતોતેમાં ૫.૫, બનીહાલમાં ૬.૧ અને ભાદેરવાહમાં ૬.૦ ડિગ્રી તાપમાન નોંધાયું છે.